เขมรฟ้องเสี่ยอ้วน หนีเข้าเมือง รอรมต.เซ็นเนรเทศ คาดถึงไทย21ส.ค
ฝ่ายความมั่นคงกัมพูชา นำตัวเสี่ยอ้วนส่งฟ้องศาลข้อหาหลบหนีเข้าเมือง รอ รมว.มหาดไทย เซ็นอนุมัติ ส่งตัวให้ ตม.ทำเรื่องเนรเทศ ผลักดันกลับไทย แถมติดเสาร์-อาทิตย์ คาดส่งตัวเร็วสุดเย็นวันจันทร์ ถึงไทยวันอังคาร ,เวลา 10.30 น.วันที่ 18 ส.ค.61 ที่บริเวณด่าน ตม.อรัญประเทศ จุดผ่านแดนถาวรบ้านคลองลึก อ.อรัญประเทศ จ.สระแก้ว พ.ต.อ.เบญจพล รอดสวาสดิ์ ผกก.ตม.จว.สระแก้ว ได้สั่งการให้ พ.ต.ท.เรืองเดช ธรรมนันท์ รอง ผกก.ตม.จว.สระแก้ว นำกำลัง จนท.ชุดสืบสวนปราบปราม ตม.จว.สระแก้ว มาสนธิกำลังกับ เจ้าหน้าที่ ตม.ประจำจุดตรวจบุคคลประจำยานพาหนะ เข้มงวดกวดขันและตรวจค้นยานพาหนะทุกคันที่ขับผ่านเข้า-ออก ด่านพรมแดนอรัญประเทศ จุดผ่านแดนถาวรบ้านคลองลึก โดยเน้นตรวจสอบเอกสารการเดินทางของบุคคลประจำยานพาหนะอย่างละเอียดกับข้อมูลอาชญากรรมของสำนักงานตำรวจแห่งชาติ เพื่อป้องกันบุคคลหลบหนีหมายจับลักลอบออกนอกประเทศ,จากการสอบถาม พ.ต.ท.เรืองเดช ธรรมนันท์ รอง ผกก.ตม.จว.สระแก้ว กรณีการเตรียมความพร้อมในการรับตัวเสี่ยอ้วนจากกัมพูชามาดำเนินคดีในประเทศไทย ทราบว่า ผู้บังคับบัญชายังไม่ได้มีการสั่งการใดๆ มาที่ ตม.จว.สระแก้ว ยังคงปฏิบัติหน้าที่ตามปกติ อีกทั้งก็ยังไม่มีคำสั่งให้มีการเตรียมพร้อมรอรับการส่งตัวเสี่ยอ้วนมาทางด่านพรมแดนอรัญประเทศแต่อย่างใด และคาดว่าภายในวันนี้คงยังไม่มีการส่งตัวเสี่ยอ้วนจากกัมพูชามาให้ทางการไทยทางด้านพรมแดนอรัญประเทศ อย่างแน่นอน ,ส่วนสถานการณ์ในกรุงพนมเปญ ประเทศกัมพูชา เช้าวันที่ 18 ส.ค.61 จากการสอบถาม ชุดทีมงานติดตามรับตัวเสี่ยอ้วน ของ พล.ต.อ.สุชาติ ธีระสวัสดิ์ จเรตำรวจแห่งชาติ ที่เดินทางไปประสานงานเพื่อรับตัวเสี่ยอ้วนมาดำเนินคดีในประเทศไทย ทราบว่าเช้าวันนี้ทางเจ้าหน้าที่ตำรวจฝ่ายความมั่นคงกัมพูชา กำลังดำเนินการทำเอกสารเพื่อส่งให้ รมว.มหาดไทยกัมพูชา เซ็นอนุมัติ หลังจากตำรวจฝ่ายความมั่นคงกัมพูชา ได้นำตัวเสี่ยอ้วนส่งฟ้องศาล คดีหลบหนีเข้าเมืองและข้อหาความมั่นคง ซึ่งศาลกัมพูชาได้ตัดสินว่าเสี่ยอ้วนหลบหนีเข้าเมืองโดยผิดกฎหมายแล้ว ฝ่ายความมั่นตงจึงได้ทำเรื่องเสนอ รมวต.มหาดไทยกัมพูชา เพื่อเซ็นอนุมัติคำสั่งผลักดันออกนอกประเทศ ซึ่งเป็นการดำเนินการตามขั้นตอนตามกฎหมายของ ตม.กัมพูชา ซึ่งอาจใช้เวลาประมาณ 1 วัน แต่เนื่องจากวันนี้เป็นวันหยุดเสาร์ อาทิตย์ ทางตม.กัมพูชาหยุดทำการ ดังนั้นคาดว่า ตม.กัมพูชา จะดำเนินการทำเรื่องผลักดันเสี่ยอ้วนส่งให้ เจ้าหน้าที่ฝ่ายไทย ได้อย่างเร็วประมาณ เย็นวันจันทร์ที่ 20 ส.ค.61 และเจ้าหน้าที่ไทยจะนำตัวเสี่ยอ้วนกลับประเทศไทยได้ประมาณเช้าวันอังคารที่ 21 ส.ค.61,ทั้งนี้ ทีมงานรับตัวเสี่ยอ้วนของ พล.ต.อ.สุชาติ ธีระสวัสดิ์ จเรตำรวจแห่งชาติ เผยอีกว่า ยังก็ต้องดูว่า ในวันที่ 18 ส.ค.61 เจ้าหน้าที่ฝ่ายความมั่นคงกัมพูชาจะส่งเรื่องไปให้ รมว.มหาดไทยกัมพูชา เซ็นอนุมัติได้ทันในวันนี้เลยหรือไม่ หากไม่ทันอาจต้องเลื่อนออกไปอีก
ฝ่ายความมั่นคงกัมพูชา นำตัวเสี่ยอ้วนส่งฟ้องศาลข้อหาหลบหนีเข้าเมือง รอ รมว.มหาดไทย เซ็นอนุมัติ ส่งตัวให้ ตม.ทำเรื่องเนรเทศ ผลักดันกลับไทย แถมติดเสาร์- อาทิตย์ คาดส่งตัวเร็วสุดเย็นวันจันทร์
เสี่ยอ้วน,เสี่ยอ้วนกลับไทย,ยิง2ศพ,เขาชีจรรย์,การศึกษา